(4) [Vijeće je u preporuci o ekonomskoj politici europodručja državama članicama europodručja preporučilo da i u okviru svojih planova za oporavak i otpornost poduzmu mjere kojima se, među ostalim, osigurava usmjerenost politika na potporu oporavku i dodatno jača konvergencija, otpornost te održiv i uključiv rast. Vijeće je u Preporuci preporučilo i da se jačaju nacionalni institucionalni okviri, osigura makrofinancijska stabilnost, dovrši ekonomska i monetarna unija i jača međunarodna uloga eura.] [Ako se Preporuka Vijeća ne donese do donošenja Provedbene odluke Vijeća, molimo izbrišite ovu uvodnu izjavu.]

(22)Simulacije službi Komisije pokazuju da plan ima potencijala za povećanje BDP-a Italije za 2,5 % do 2026. Iako kratkoročno prevladavaju učinci na potražnju povećanim javnim ulaganjima, predviđa se da će se zbog većih ulaganja povećati javni kapital, što će imati pozitivan učinak na potencijalni i stvarni BDP u srednjoročnom razdoblju. Očekuje se da će se planom poduprijeti teritorijalne kohezije. U okviru plana najmanje 40 % lokalno usmjerenih ulaganja dodjeljuje se južnim regijama. Očekuje se da će se smanjiti infrastrukturni jaz i povećati produktivnost i konkurentnost manje razvijenih regija ulaganjima u širokopojasne mreže, brze željeznice i regionalne linije, gospodarenje otpadom i vodama, luke i povezanost s najudaljenijim dijelovima mreže u posebnim gospodarskim zonama. Posebna pozornost južnim područjima i unutrašnjosti posvećuje se i u okviru intervencija usmjerenih na revitalizaciju urbanih područja i poboljšanje uvjeta najranjivijih skupina stanovništva. Očekuje se da će reforme predviđene planom, posebno reforma javne uprave, i mjere kojima se podupiru administrativni kapaciteti lokalne uprave pridonijeti poboljšanju učinkovitosti javne uprave u tim regijama.

(21)U skladu s člankom 19. stavkom 3. točkom (c) i odjeljkom 2.3. Priloga V. Uredbi (EU) 2021/241 očekuje se da će plan za oporavak i otpornost snažno utjecati (ocjena A) na jačanje potencijala za rast, otvaranje radnih mjesta i ekonomsku, socijalnu i institucionalnu otpornost Italije, čime se doprinosi provedbi europskog stupa socijalnih prava, među ostalim i promicanjem politika za djecu i mlade, te na ublažavanje ekonomskih i socijalnih posljedica krize uzrokovane bolešću COVID-19, i time ojačati ekonomsku, socijalnu i teritorijalnu koheziju i konvergenciju u Uniji.

(17)Nizom reformi i ulaganja u zdravstvenom sektoru nastoje se osigurati potrebni uvjeti za povećanje otpornosti usluga zdravstvene skrbi, što se posebno odnosi na lokalno zdravstvo, telemedicinu i digitalizaciju sustava. Znatnim ulaganjima u kombinaciji sa sektorskim reformama nastoje se poduprijeti zelena i digitalna tranzicija te istraživanja i inovacije, pri čemu su u obzir uzete regionalne razlike. To se posebno odnosi na mjere za izgradnju i nadogradnju digitalne infrastrukture, mjere za razvoj kružnog gospodarstva i poboljšanje gospodarenja otpadom i vodama te mjere za povećanje energetske učinkovitosti zgrada, poticanje proizvodnje energije iz obnovljivih izvora, širenje održivog prometa i smanjenje rascjepkanosti vodoopskrbnog sustava. Niz ulaganja i reformi uključen je kako bi se potakla istraživanja i inovacije, posebno kad je riječ o mladim istraživačima i sudjelovanju javnih i privatnih institucija.

(10)U okviru svih misija i komponenata plana promiče se pametan, održiv i uključiv rast, i to ulaganjima kojima se jača fizički i ljudski kapital i reformama koje bi srednjoročno i dugoročno trebale utjecati na produktivnost i konkurentnost. Primjerice, u prvim dvjema komponentama misije 1 plana predlažu se velike reforme pravosuđa, tržišnog natjecanja, javne nabave, javne uprave i oporezivanja i javnih rashoda, kojima bi se trebale ukloniti ključne prepreke funkcioniranju talijanskog gospodarstva te znatna ulaganja usmjerena na digitalizaciju različitih gospodarskih sektora, koja bi trebala pozitivno utjecati na produktivnost. U skladu s prioritetima europskog zelenog plana, komponentama misija 2 i 3 nastoji se promicati održiv rast, energetska učinkovitost te ublažavanje klimatskih promjena i prilagodba tim promjenama s pomoću niza ambicioznih reformi i ulaganja u različitim sektorima kao što su voda, prostorno planiranje, energetska učinkovitost zgrada, održiva mobilnost u gradovima i u cijeloj zemlji, razvoj obnovljivih izvora energije, bioraznolikost i jačanje kružnog gospodarstva. U okviru komponenata misije 4 nastoje se savladati izazovi povezani s obrazovanjem, istraživanjem i inovacijama s pomoću uravnotežene kombinacije ulaganja i reformi.

Načelo „ne nanosi bitnu štetu”

(26)U skladu s člankom 19. stavkom 3. točkom (d) i odjeljkom 2.4. Priloga V. Uredbi (EU) 2021/241 očekuje se da će se planom za oporavak i otpornost Italije osigurati da se nijednom mjerom (ocjena A) za provedbu reformi i projekata ulaganja uključenom u plan za oporavak i otpornost ne nanosi bitna šteta okolišnim ciljevima u smislu članka 17. Uredbe (EU) 2020/852 Europskog parlamenta i Vijeća (načelo „ne nanosi bitnu štetu”), odnosno ciljevima ublažavanja klimatskih promjena, prilagodbe klimatskim promjenama, održivog korištenja i zaštite vodnih i morskih resursa, kružnog gospodarstva, sprečavanja i kontrole onečišćenja te zaštite i obnove bioraznolikosti i ekosustava. Pri ocjeni usklađenosti s tim načelom Italija je slijedila tehničke smjernice Europske komisije o primjeni načela nenanošenja bitne štete (2021/C58/01) te se, prema potrebi, obvezuje na provedbu posebnih mjera za izbjegavanje bitne štete utvrđenih u relevantnim ključnim etapama i ciljnim vrijednostima.

(27)Neke mjere iz plana zbog svoje su naravi zahtijevale posebnu pozornost kako bi se osiguralo nenanošenje bitne štete. Trebalo bi unijeti ključne etape za ulaganja u obnovu, biometan, vodik, navodnjavanje i povezanost s najudaljenijim dijelovima mreže. Otpad koji nastaje pri obnovi obrađivat će se u skladu s načelima kružnog gospodarstva. Mjere u području obrade otpada ne uključuju ulaganja u spaljivanje i mehaničko-biološku obradu, u skladu s načelom „ne nanosi bitnu štetu”. U okviru mjera za zamjenu voznog parka vozila i strojeva osigurano je da samo čista vozila budu prihvatljiva za financiranje. Biometan koji upotrebljavaju vozila u skladu je s Direktivom (EU) 2018/2001 (preinaka) o promicanju uporabe energije iz obnovljivih izvora. Uvedene su i posebne mjere za zaštitu bioraznolikosti.

Doprinos zelenoj tranziciji i bioraznolikosti

(28)U skladu s člankom 19. stavkom 3. točkom (e) i odjeljkom 2.5. Priloga V. Uredbi (EU) 2021/241 plan za oporavak i otpornost sadržava mjere koje u velikoj mjeri (ocjena A) doprinose zelenoj tranziciji, uključujući bioraznolikost, ili svladavanju izazova koji iz toga proizlaze. Mjerama potpore klimatskim ciljevima dodijeljeno je oko 37,5 % ukupnih sredstava dodijeljenih u okviru plana, izračunato u skladu s metodologijom iz Priloga VI. Uredbi (EU) 2021/24. U skladu s člankom 17. Uredbe (EU) 2021/241 plan za oporavak i otpornost usklađen je s informacijama koje su uključene u Nacionalni energetski i klimatski plan do 2030.

(29)Plan za oporavak i otpornost sadržava velik broj ulaganja i reformi za svladavanje izazova zelene tranzicije te je općenito dobro usklađen s prioritetima europskog zelenog plana i njegovim planom za postizanje klimatskog cilja do 2030. i ciljem da Europa do 2050. postane društvo otporno na klimatske promjene. Plan uključuje određeni broj mjera za energetsku obnovu zgrada, posebno primjenom uvećanog poreznog odbitka za stambene nekretnine („superbonus”), a predviđena su i izravna ulaganja u poboljšanje energetske učinkovitosti općina, škola, pravosudnih zgrada, hotela, muzeja, kina i kazališta. Nadalje, planom se nastoji povećati tržišno natjecanje na tržištima električne energije i plina te promicati uporaba obnovljivih izvora energije. To se nastoji postići ulaganjima usmjerenima na potporu za obnovljive izvore energije za energetske zajednice i potrošače vlastite energije iz obnovljivih izvora koji zajednički djeluju te na razvoj odobalne proizvodnje energije i pametnih mreža.

(30)Plan uključuje i reforme kojima se nastoji olakšati odobravanje proizvodnje energije iz obnovljivih izvora i reformu dodjele koncesija za hidroelektrane. Plan je usmjeren na smanjenje emisija stakleničkih plinova iz prometa te su u njemu predviđena znatna ulaganja u održivu gradsku mobilnost, uključujući e-mobilnost, u jačanje željezničke infrastrukture radi doprinosa promjeni načina prijevoza i u smanjenje emisija stakleničkih plinova u zračnom i pomorskom prometu i poljoprivredi. Nadalje, planom se podupiru djelovanja Italije u području prilagodbe klimatskim promjenama, seizmičke otpornosti i kvalitete infrastrukture. Očekuje se da će se planom pridonijeti svladavanju postojećih izazova u području gospodarenja otpadom, potaknuti kružno gospodarstvo, poboljšati upravljanje vodama i otpadnim vodama te poboljšati zaštita bioraznolikosti. U tu svrhu u planu su predviđene mjere kao što su donošenje nove strategije za kružno gospodarstvo, modernizacija i uspostava novih postrojenja za obradu otpada, poboljšanje vodne infrastrukture radi poboljšanja opskrbe i smanjenja gubitka vode te skup mjera za ponovno pošumljavanje i oporavak prirodnih područja i morskih staništa.

Doprinos digitalnoj tranziciji

(31)U skladu s člankom 19. stavkom 3. točkom (f) i odjeljkom 2.6. Priloga V. Uredbi (EU) 2021/241 plan za oporavak i otpornost sadržava mjere kojima se u velikoj mjeri djelotvorno (ocjena A) doprinosi digitalnoj tranziciji ili svladavanju izazova koji iz nje proizlaze. Mjerama potpore digitalnim ciljevima dodijeljeno je oko 25,1 % ukupnih sredstava dodijeljenih u okviru plana, izračunato u skladu s metodologijom iz Priloga VI. Uredbi (EU) 2021/24.

(32)Ukupno 12 komponenata sadržava mjere koje doprinose digitalnoj tranziciji u skladu s općim, međusektorskim pristupom. Planiraju se znatna ulaganja u području digitalizacije poduzeća, s naglaskom na poreznim poticajima za pametnije sustave proizvodnje („Transizione 4.0”). Planom se predviđa i potpora za mreže za suradnju u području istraživanja i inovacija te prijenos tehnologije između sveučilišta, istraživačkih instituta i poduzeća. Očekuje se da će se ulaganjem u dovršetak ultrabrzih širokopojasnih mreža i povezivost putem 5G mreže pridonijeti ostvarenju europskih digitalnih ciljeva za 2030., a njihova bi brza provedba donijela znatne koristi za gospodarstvo i društvo u cjelini.

(33)Druga važna ulaganja usmjerena su na digitalizaciju javne uprave s predviđenim mjerama za opću javnu upravu, zdravstveni sektor i sektor obrazovanja. Učinkovitom provedbom tih mjera doprinijelo bi se izgradnji digitalne infrastrukture otporne na promjene u budućnosti, jačanju kibersigurnosti i povećanju učinkovitosti i otpornosti javne uprave te njezine dostupnosti građanima. Planom su predviđene i mjere kojima bi se dopunila nacionalna ulaganja u digitalizaciju pravosuđa.

(34)Digitalna tranzicija za Italiju predstavlja znatan izazov jer postoji znatan manjak osnovnih i naprednih digitalnih vještina, što je vidljivo i u niskoj razini digitalizacije proizvodnog sustava. Planom se ti izazovi nastoje savladati ulaganjima usmjerenima na potrebe stanovništva za vještinama te na osobe za koje postoji veći rizik od digitalne isključenosti, nastavnike, državne službenike i radnu snagu. Razvoj naprednih digitalnih vještina obuhvaćen je kao dio širih mjera kojima se doprinosi povećanju dostupnosti tehničkih i specijaliziranih digitalnih vještina.

Trajan učinak

(35)U skladu s člankom 19. stavkom 3. točkom (g) i odjeljkom 2.7. Priloga V. Uredbi (EU) 2021/241 očekuje se da će plan za oporavak i otpornost u velikoj mjeri (ocjena A) trajno utjecati na Italiju.

(36)Plan uključuje važne reforme za potporu svladavanju dugotrajnih izazova u Italiji kojima bi se mogla strukturno poboljšati konkurentnost talijanskog gospodarstva. Konkretno, predloženom reformom javne uprave trebala bi se dopuniti i dovršiti sveobuhvatna reforma donesena 2014. Potpunom, brzom i pravilnom provedbom novog skupa mjera povećat će se učinkovitost uprave. Očekuje se da će se na taj način, u kombinaciji s predviđenom reformom pravosuđa kojom se nastoji drastično smanjiti broj neriješenih predmeta u građanskim i kaznenim te upravnim postupcima, znatno poboljšati funkcioniranje gospodarstva. Nadalje, plan uključuje niz ambicioznih reformi kojima se žele ukloniti prepreke u poslovnom okruženju i povećati transparentnost i otvorenost nekih sektora za tržišno natjecanje. Važne prepreke uklanjanju se i sektorskim reformama, kao što su one planirane u energetskom i vodnom sektoru, i očekuje da će one imati pozitivan i trajan učinak na rast i produktivnost. Tim bi se reformama trebale povećati koristi od sveobuhvatnog skupa ulaganja planiranih u različitim sektorima talijanskog gospodarstva, od kojih se očekuje da će poboljšati fizičku infrastrukturu diljem Italije, ojačati ljudski kapital i ubrzati zelenu i digitalnu tranziciju. Trajni učinak plana može se pojačati i sinergijama između plana i drugih programa, uključujući one koji se financiraju iz fondova kohezijske politike, prvenstveno znatnim naporima usmjerenima na uklanjanje duboko ukorijenjenih teritorijalnih izazova i promicanjem uravnoteženog razvoja.

Praćenje i provedba

(37)U skladu s člankom 19. stavkom 3. točkom (h) i odjeljkom 2.8. Priloga V. Uredbi (EU) 2021/241 aranžmani predloženi u planu za oporavak i otpornost prikladni su (ocjena A) za osiguranje djelotvornog praćenja i provedbe plana za oporavak i otpornost, uključujući predviđeni vremenski raspored, ključne etape i ciljne vrijednosti te povezane pokazatelje.

(38)Za provedbu i praćenje plana za oporavak i otpornost predviđeno je višerazinsko upravljanje. To konkretno obuhvaća: na političkoj razini, upravljački odbor uspostavljen pri predsjedništvu Vijeća ministara; na razini socijalnog dijaloga, savjetodavno tijelo koje uključuje relevantne dionike; na tehničkoj razini, tajništvo osnovano pri predsjedništvu Vijeća ministara radi pružanja potpore radu upravljačkog odbora i savjetodavnog tijela, središnju strukturu za koordinaciju i nadzor uspostavljenu u Ministarstvu gospodarstva i financija te strukture za tehničku koordinaciju utvrđene na razini središnjih uprava nadležnih za pojedinačne mjere. Modelom se predviđa i uspostava neovisnog revizorskog tijela za provedbu sustava unutarnje kontrole. Središnje i lokalne uprave ostaju odgovorne za operativnu provedbu mjera iz plana na temelju relevantnih nadležnosti. Modelom upravljanja predviđena je dodjela jasnih odgovornosti za provedbu plana, praćenje napretka i izvješćivanje. Konkretno, odgovornosti i mandati sadržani su u Uredbi sa zakonskom snagom od 31. svibnja 2021., br. 77, kojom se doprinosi jačanju relevantnih tijela. Tim se modelom namjeravaju stvoriti sinergije i osigurati koordinacija između Mehanizma i drugih programa Unije, čime bi se mogla poboljšati provedba fondova Unije u Italiji. Predviđeno je jačanje administrativnih kapaciteta, među ostalim dodatnim ljudskim resursima i pružanjem tehničke potpore upravama, i pojednostavnjenje administrativnih postupaka, a to je ugrađeno i u pravne akte (Uredba sa zakonskom snagom od 9. lipnja 2021., br. 80, i Uredba sa zakonskom snagom od 31. svibnja 2021., br. 77) kako bi se osigurala pravodobna i učinkovita provedba mjera plana. Naposljetku, predviđeni su iad hoc mehanizmi za rješavanje pitanja provedbe i ugrađeni u Uredbu sa zakonskom snagom od 31. svibnja 2021., br. 77. Ključne etape i ciljne vrijednosti talijanskog plana jasne su i realne te na odgovarajući način odražavaju planom predviđena ulaganja i reforme. Mjerodavni su pokazatelji relevantni, prihvatljivi i dovoljno pouzdani.

(39)Države članice trebale bi osigurati da se financijska potpora u okviru Mehanizma priopći i potvrdi u skladu s člankom 34. Uredbe (EU) 2021/241. U okviru instrumenta za tehničku potporu može se zatražiti tehnička potpora kako bi se državama članicama pomoglo u provedbi njihova plana.

Troškovi